
R E F E R A T   D E   A P R O B A R E 
privind rectificarea  bugetului general al Municipiului Brad pe anul 2026
La bugetul local al Municipiului Brad pe anul 2026 s-au încasat venituri suplimentare față de cele prognozate, în cuantum de 206,41 mii lei, din care:
· 48,30 mii lei de la Ministerul Dezvoltării Lucrărilor Publice și Administrației pentru proiectul „Construirea de locuințe nZEB pentru tineri în municipiul Brad”;
· 158,11 mii lei venituri proprii provenite din impozite și taxe locale.
Astfel, veniturile se stabilesc în sumă de 168.965,85 mii lei, iar cheltuielile în sumă de 169.106,49 mii lei, după cum rezultă din Referatul nr. 44430/05.10.2026 al Serviciului Buget, Finanțe, Contabilitate, Taxe și Impozite Locale din cadrul aparatului de specialitate al Primarului Municipiului Brad.
Veniturile bugetului local al Municipiului Brad pe anul 2026 se majorează cu suma de 206,41 mii lei la următoarele capitole bugetare:
- 07.02.  „Impozite și taxe pe proprietate”  .....................................     50,14 mii lei;
- 15.02.  „Taxe pe servicii specifice”  .....................................                 3,18 mii lei;
- 18.02.  „Alte impozite și taxe fiscale”  .....................................             53,70 mii lei;
- 33.02.  „Venituri din prestări servicii și alte activități”  .....................  15,21 mii lei;
- 39.02.  „Venituri din valorificarea unor bunuri”  ................................ 35,88 mii lei;
- 42.02.  „Subvenții de la bugetul de stat ” .............................            48,30 mii lei.
Cheltuielile bugetului local al Municipiului Brad pe anul 2026  se majorează cu suma de 206,41 mii lei la următoarele capitole bugetare: 
- 51.02.  „Autorități publice și acțiuni externe” .................................      50,00 mii lei;
- 68.02.  „Asigurări și asistență socială” .................................                57,02 mii lei;
- 70.02. „Locuințe, servicii și dezvoltare publică”    ....................            99,39 mii lei.
Având în vedere necesarul de fonduri la unele capitole bugetare și posibilitatea diminuării creditelor la alte capitole bugetare, se impune efectuarea unor virări de credite de la un capitol bugetar la altul, după cum urmează:
- 51.02.  „Autorități publice și acțiuni externe”     ( - ) 48,50 mii lei;
- 54.02.  „Alte servicii publice generale”               ( - ) 10,00 mii lei;
- 65.02  „Învățământ”                                            ( + ) 50,00 mii lei;
- 66.02  „Sănătate”                                                 ( - ) 12,30 mii lei;
- 67.02  „Cultură recreere și religie”                       ( - ) 5,00 mii lei;
- 70.02  „Locuințe servicii și dezvoltare publică ”   ( + ) 142,30 mii lei;
- 80.02  „Acțiuni generale, economice, comerciale și de muncă ”      ( - ) 131,00 mii lei;
- 84.02  „Transporturi ”                                            ( + ) 14,50 mii lei.
În urma modificărilor intervenite în secțiunea de dezvoltare, se modifică și Raportul privind rezultatele etichetării cheltuielilor bugetare, detaliat pe capitole și surse de finanțare, aferente obiectivelor de investiții cuprinse în Programul de investiții publice pe anul 2026.
De asemenea, Lista de Investiții a Spitalului Municipal Brad, se modifică în sensul virării de sume de la un obiectiv de investiții la altul, conform adresei nr. 14761/30.09.2026 a Spitalului Municipal Brad înregistrată la Primăria Municipiului Brad sub nr. 44069/30.09.2026.
În contextul celor de mai sus, am inițiat prezentul proiect de hotărâre prin care propun rectificarea bugetului general al Municipiului Brad pe anul 2026 și îl supun spre dezbatere și aprobare Consiliului Local al Municipiului Brad, în forma prezentată.
	Invoc în susţinerea propunerii mele prevederile a) Secţiunea a 2-a din Legea nr. 43/2026 a bugetului de stat pe anul 2026, cu modificările și completările ulterioare, ale  Anexei 1 pct. 1 alin. (1) lit. c) din Ordinul Ministerului Sănătății nr. 1043/2010 privind aprobarea Normelor metodologice pentru elaborarea bugetului de venituri şi cheltuieli al spitalului public, cu modificările şi completările ulterioare, ale Ordinului Ministerului Finanțelor Publice nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005, ale art. 48 alin. (2) lit. b) din Legea nr. 500/2002 privind finanțele publice, cu modificările şi completările ulterioare, ale art.1 alin. (2), art. 2 pct. 47, art. 8  și art. 19 alin. (2) din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. (1),  alin. (2) lit. b) și alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, actualizată, cu modificările și completările ulterioare.

